Breitling Orbiter III
Store norske leksikon,Teknologi og industri,Transport,Luftfart,Luftfartøy,Andre luftfartøy
Breitling Orbiter III er en varmluftballong av typen Cameron Rozière R-650. Den var den første ballongen som fløy Jorden rundt uten mellomlanding.
Historie Ferden rundt Jorden med Breitling Orbiter III ble gjennomført i perioden 1.–21. mars 1999, med sveitseren Bertrand Piccard (f. 1958), som også fløy det første soldrevne flyet rund Jorden i 2015, og briten Brian Jones (f. 1947) om bord. Ballongen tok av fra Château-d'Oex i Sveits og landet i det sørøstlige Egypt. Under ferden ble det satt flere verdensrekorder for varmluftsballong; korteste tid Jorden rundt (15 dager 10 timer 24 minutter), lengste distanse (40 814 kilometer), lengste varighet (19 dager 21 timer 47 minutter) og største høyde (11 737 meter). Les mer i Store norske leksikon Varmluftballong Solar Impulse 2